05/04/2010 | Administración LocalMunicipal
A Coruña
Servizo de Rehabilitación Urbana e Vivenda
Apertura do prazo de presentación de solicitudes de axudas á rehabilitación de inmobles na área de rehabilitación integral do grupo de vivendas Santa Cristina, en Palavea

ANUNCIO A Xunta de Goberno Local, en sesión celebrada o 26 de marzo de 2010, adoptou o seguinte acordo: “Primeiro. –Abrir un prazo de presentación de solicitudes de axudas económicas para as obras de rehabilitación de edificios e vivendas na Área de Rehabilitación Integral Grupo de Vivendas Santa Cristina (Palavea), ao amparo do establecido nos Convenios de colaboración asinados polo concello de A Coruña, a Consellería de Vivienda e o Ministerio de Vivenda e na Ordenanza de Conservación e Rehabilitación de Inmobles deste Concello. Segundo. –Destinaranse ao financiamento destas axudas 13.800,00 € con cargo á partida 61.152.780.10 e código de proxecto 2010 3 61 2. Terceiro. –A subvención poderá alcanzar o 80% do presuposto protexido, cunha contía media por vivenda de 10.000 €. O orzamento mínimo protexible será de 1.000 €. Cuarto. –As solicitudes valoráranse de acordo co establecido na Ordenanza de Conservación e Rehabilitación de Inmobles do Concello de A Coruña (BOP 17 de novembro de 2006), e deberán cumprir todos os requisitos establecidos na devandita Ordenanza, no Real Decreto 2066/2008, do 12 de decembro, polo que se regula o Plan Estatal de Vivenda e Rehabilitación 2009-2012 e no decreto 402/2009, de 22 de outubro, polo que se establecen as axudas públicas a cargo da Comunidade Autónoma de Galicia e se regula a xestión das previstas no Real Decreto 2066/2008, do 12 de decembro, para o período 2009-2012, na Lei 38/2003, do 17 de novembro, Xeral de Subvencións e no Real Decreto 887/2006 polo que se aproba o Regulamento da devandita lei. Quinto. –Os expedientes aprobados ordenaranse segundo o disposto no artigo 100 da devandita ordenanza. Se o montante total das subvencións aprobadas fose superior aos créditos dispoñibles, confeccionarase unha lista de espera cos expedientes que reunan todos os requisitos para a súa aprobación que manterá a súa vixencia durante o ano 2010 segundo o establecido no artigo 58.2 do Real Decreto 887/2006. Se utilizará para a resolución dos devanditos expedientes os incrementos do importe do crédito presupostario disponible con esta finalidade nestas partidas como consecuencia de xeracións, ampliacións ou incorporacións de crédito que se produzan durante a anualidade 2010, asi como das variacións de crédito a que poida dar lugar a resolución definitiva dos expedientes actualmente en tramitación. Sexto. –O prazo de presentación de solicitudes abrirase ao día seguinte da publicación do presente acordo no Boletín Oficial da Provincia e concluirá o 31 de maio de 2010, debendo presentarse segundo o modelo e coa documentación que se expresa na Resolución publicada no BOP do 4 de decembro de 2006. Sétimo. –As notificacións recollidas no procedemento de concesión da subvención realizaranse mediante publicación no taboleiro de anuncios da Oficina Municipal de Rehabilitación e Vivenda, situada no Centro de Ocio do Porto (Avda. Alférez Provisional, s/n), segundo o establecido no artigo 59.5. b) da Lei de Réxime Xurídico das Administracións Públicas e Procedemento Administrativo Común.” O que se publica para xeral coñecemento. A Coruña, 26 de marzo de 2010. O tenente de alcalde delegado de Rehabilitación Urbana e Vivenda Asdo. Mario López Rico